รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามประเมินวิเคราะห์พื้นที่เสี่ยงน้ำท่วม-แล้ง ล่วงหน้า 6 เดือน ตามปริมาณฝนคาดการณ์ ONE MAP ย้ำประชาชนติดตามสถานการณ์ใกล้ชิด เตรียมรับมือสถานการณ์ได้ทันท่วงที
วันศุกร์ที่ 7 กรกฎาคม 2566
07/07/2566
โฆษกรัฐบาลเผย นายกฯ ติดตามประเมินวิเคราะห์พื้นที่เสี่ยงน้ําท่วม-แล้ง ล่วงหน้า 6 เดือน ตามปริมาณฝนคาดการณ์ ONE MAP ย้ําประชาชนติดตามสถานการณ์ใกล้ชิด เตรียมรับมือสถานการณ์ได้ทันท่วงที
โฆษกรัฐบาลเผย นายกฯ ติดตามประเมินวิเคราะห์พื้นที่เสี่ยงน้ําท่วม-แล้ง ล่วงหน้า 6 เดือน ตามปริมาณฝนคาดการณ์ ONE MAP ย้ําประชาชนติดตามสถานการณ์ใกล้ชิด เตรียมพร้อมรับมือสถานการณ์ได้ทันท่วงที
วันนี้ (7 ก.ค.66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการประเมินสถานการณ์น้ําของประเทศ ซึ่งกองอํานวยการน้ําแห่งชาติ (กอนช.) สํานักงานทรัพยากรน้ําแห่งชาติ (สทนช.) ได้ประชุมร่วมกับหน่วยงานที่เกี่ยวข้อง เช่น กรมอุตุนิยมวิทยา สถาบันสารสนเทศทรัพยากรน้ํา (องค์การมหาชน) กรมทรัพยากรน้ํา กรมชลประทาน กรมทรัพยากรธรณี การไฟฟ้าฝ่ายผลิตแห่งประเทศไทย ฯลฯ พบว่าปัจจุบัน ภาพรวมปริมาณฝนทั้งประเทศ ต่ํากว่าค่าปกติ 25% ซึ่งที่ผ่านมาในหลายพื้นที่ยังมีฝนตกน้อยกว่าค่าเฉลี่ย โดยฝนจะตกในพื้นที่ภาคใต้เป็นส่วนใหญ่ โดยเฉพาะภาคใต้ฝั่งตะวันตก ขณะที่สถานการณ์น้ําในแหล่งน้ําทั่วประเทศ มีปริมาณน้ํารวม 40,808 ล้านลูกบาศก์เมตร (ลบ.ม.) คิดเป็น 50% ของความจุรวมทั้งหมด ในปริมาณนี้เป็นน้ําใช้การ 16,698 ล้าน ลบ.ม. คิดเป็น 29% ซึ่งปัจจุบันมีการใช้น้ํานับจากช่วงต้นฤดูฝนไปแล้วประมาณ 10% โดยภาคกลางเป็นพื้นที่ที่มีปริมาณน้ําต้นทุนน้อยที่สุดในขณะนี้ สําหรับการจัดสรรน้ําในอ่างเก็บน้ําขนาดใหญ่ 35 แห่ง ให้แก่พื้นที่ต่าง ๆ มีการจัดสรรแล้ว รวม 6,604 ล้าน ลบ.ม. หรือคิดเป็น 42% ของแผนทั้งหมด โดยภาคที่มีการจัดสรรน้ํามากที่สุด ได้แก่ ภาคเหนือ โดยจัดสรรไปแล้ว 54% ของแผน
นายอนุชาฯ กล่าวว่า รัฐบาล โดย กอนช. ได้จําลองปริมาณน้ําจาก ปี 2562 เพื่อใช้คาดการณ์ปริมาณน้ําใช้การของอ่างฯ ขนาดใหญ่ ณ วันที่ 1 พ.ย. 66 พบว่า จะมีปริมาณน้ําใช้การ 26,071 ล้าน ลบ.ม. คิดเป็น 55% ซึ่งน้อยกว่าเมื่อปีที่แล้ว และคาดว่า ณ วันที่ 1 พ.ย. 66 จะมีอ่างฯ ขนาดใหญ่ จํานวน 21 แห่ง มีโอกาสเสี่ยงน้ําน้อย ได้แก่ ภาคเหนือ 7 แห่ง ภาคตะวันออก 6 แห่ง ภาคตะวันตก 4 แห่ง ภาคตะวันออกเฉียงเหนือ 2 แห่ง และภาคกลาง 2 แห่ง นอกจากนี้ จากการคาดการณ์ปริมาณน้ําใช้การล่วงหน้าในปี 67 พบว่า ณ วันที่ 1 มิ.ย. 67 จะมีปริมาณน้ําใช้การ 12,162 ล้าน ลบ.ม. คิดเป็น 26% และ ณ วันที่ 1 ก.ค. 67 จะมีปริมาณน้ําใช้การ 11,646 ล้าน ลบ.ม. คิดเป็น 25% ซึ่งลดลงไปประมาณครึ่งหนึ่งจากวันที่ 1 พ.ย. 66 โดย กอนช. และหน่วยงานที่เกี่ยวข้อง จําเป็นต้องติดตามเฝ้าระวังการใช้น้ํา รวมทั้งติดตามในเรื่องแผนการจัดสรรน้ําอย่างเคร่งครัด โดยระบายน้ําให้มีความสอดคล้องกับสถานการณ์ และใช้เสริมจากปริมาณน้ําฝนที่ตกลงมาเท่านั้น เพื่อให้มีน้ําสํารองกักเก็บไว้ในแหล่งน้ํา โดยเฉพาะในอ่างฯ ขนาดใหญ่ให้ได้มากที่สุด รวมถึงมีการจัดรอบเวรการรับน้ํา แบ่งออกเป็น ต้นคลอง กลางคลอง และปลายคลอง เพื่อให้สามารถกระจายน้ําให้แก่ทุกพื้นที่ที่ต้องการใช้น้ําได้อย่างทั่วถึง ขณะนี้มีพื้นที่ซึ่งมีการจัดรอบเวรการส่งน้ําโดยกรมชลประทานแล้ว ได้แก่ คลองมะขามเฒ่าอู่ทอง ตั้งแต่ จ.ชัยนาท ถึง จ.สุพรรณบุรี และคลองชัยนาท-ป่าสัก
พร้อมกันนี้ รัฐบาล โดย กอนช. ได้มีการประเมิน วิเคราะห์พื้นที่เสี่ยงน้ําท่วม น้ําแล้ง ล่วงหน้า 6 เดือน ตามปริมาณฝนคาดการณ์ ONE MAP พบว่า มีพื้นที่ที่มีภาวะความเสี่ยงในการขาดแคลนน้ํา โดยเฉพาะพื้นที่ตอนกลางของประเทศ และยังคงมีพื้นที่ซึ่งเป็นแนวรับลมที่มีความเสี่ยงน้ําท่วมจากฝนตกหนัก โดยในเดือน ก.ค. 2566 พบว่า มีพื้นที่เสี่ยงน้ําท่วมในบริเวณชายขอบของประเทศ ได้แก่ พื้นที่ภาคเหนือตอนบน ใน จ.เชียงราย จ.พะเยา และ จ.น่าน พื้นที่บริเวณชายขอบของภาคตะวันออกเฉียงเหนือ พื้นที่ภาคกลาง ใน จ.เพชรบูรณ์ บริเวณลุ่มน้ําป่าสัก และพื้นที่ภาคใต้ ตั้งแต่ จ.ระนอง ลงไป และพบพื้นที่เสี่ยงแล้ง เช่น จ.จันทบุรี และ จ. เพชรบุรี เป็นต้น จึงขอย้ําให้ประชาชนติดตามสถานการณ์น้ําอย่างใกล้ชิด ผ่านทางช่องทางเว็บไซต์และแอปพลิเคชัน National Thai water เพื่อเตรียมพร้อมรับมือสถานการณ์ได้อย่างทันท่วงที
-----------------